**Javni zavod Center Rog,** Trubarjeva cesta 72, 1000 Ljubljana, ki ga zastopa direktorica Renata Zamida, matična številka: 8889724000

identifikacijska številka za DDV: SI 79671977

(v nadaljevanju: Center Rog)

**........................................,** .............................., ...................................

(ki ga zastopa zakoniti zastopnik oz. skrbnik: ..................., .............................., ......................)

EMŠO: ..............................

Davčna številka: ..........................

(v nadaljevanju: uporabnik programa)

skleneta naslednjo

**POGODBA O SODELOVANJU V PROGRAMU**

**MLADI ROG**

1. člen
* Pogodbeni stranki uvodoma ugotavljata, da:
* je Center Rog dne 15.06. 2023 objavil *Javni poziv mladim kreativkam in kreativcem za oddajo skupnega delovnega prostora v javnem zavodu Center Rog v brezplačno uporabo za izvajanje kreativnih dejavnosti*, ki je bil objavljen na spletni strani Centra Rog www.center-rog.si od 15. 6. do 8. 9. 2023;
* je uporabnik programa na javni poziv iz prejšnje alineje oddal pravočasno in popolno prijavno dokumentacijo;
* je bil uporabnik programa izbran za podpis te pogodbe o sodelovanju v programu Mladi Rog na podlagi pozitivne ocene interne komisije v skladu z pozivom iz prejšnje alineje;
* je Center Rog dne \_\_\_\_ izdal sklep o izbiri uporabnika programa Mladi Rog št. \_\_\_\_\_;
* zaradi ureditve medsebojnih razmerij ter pravic in obveznosti glede sodelovanja v programu Mladi Rog sklepata to pogodbo.
1. člen

Predmet te pogodbe je ureditev medsebojnih pravic, obveznosti in odgovornosti pogodbenih strank glede izvajanja oz. sofinanciranja prijavljenega projekta v okviru programa Mladi Rog.

S podpisom te pogodbe Center Rog daje uporabniku programa na razpolago:

* brezplačno souporabo skupnega delovnega prostora (coworking) Mladi Rog, ki se nahaja na naslovu Trubarjeva 72 v Ljubljani za čas trajanja programa Mladi Rog od novembra 2023 do konca oktobra 2024 (1 leto);
* letno članarino v Centru Rog;
* enoletno uporabnino (600 ur) za javne proizvodne delavnice in usposabljanja za stroje,
* 20 ur individualne mentorske podpore strani tehnologov Centra Rog in
* dobropis v vrednosti 1000 EUR za nakup materialov za razvoj prijavljenega projekta, unovčljiv izključno v delavnicah Centra Rog.

Uporabnik programa se zavezuje, da bo izvedel prijavljen projekt v skladu z vsebino navedeno v prijavni dokumentaciji.

1. člen

Uporabnik programa ima pravico souporabljati skupni delovni prostor (co-working) Mladi Rog, ki je predmet te pogodbe, samo kot prostor za opravljanje kreativne dejavnosti v skladu z javnim pozivom in v skladu s prijavo, ki jo je oddal.

Primopredaja skupnega delovnega prostora (coworking) Mladi Rog in ključev v obliki neprenosljivih poimenskih identifikacijskih kartic za uporabnika programa, se izvede v roku 15 dni od sklenitve te pogodbe. O primopredaji se sestavi zapisnik, ki ga podpišeta Center Rog in uporabnik programa.

Uporabnik programa je dolžan pričeti uporabljati skupni delovni prostor za namen, za katerega se mu daje v uporabo, v roku 30 dni po sklenitvi te pogodbe, sicer se šteje, da od pogodbe odstopa.

5. člen

Uporabnik programa je dolžan zagotavljati polno izkoriščenost delovnega prostora (coworking) Mladi Rog, ki ga ima v souporabi. V primeru da uporabnik programa ne uporablja prostora dalj kot 30 zaporednih dni ali manj kot povprečno 30 ur mesečno na letni ravni, je to lahko razlog za takojšnjo odpoved te pogodbe.

Uporabnik programa se zavezuje:

* vsaj 2x letno sodelovati v skupnostnih javnih programih, ki bodo potekali tudi na predlog uporabnika, npr. odprti studii, priložnostne prodajne in pregledne razstave, sejmi, modne revije, okrogle mize ipd.,
* predstaviti izdelani projekt in sodelovati na skupinskih razstavah,
* pred iztekom pogodbe Centru Rog pripraviti letno poročilo o delu in izpolnjen evalvacijski vprašalnik.

6. člen

Uporabnik programa je ob sklenitvi pogodbe dolžan predložiti podpisan plan dela, ki je priloga 1 k predmetni pogodbi. Njegovo realizacijo tekom programa Mladi Rog bo s strani Centra Rog spremljala Alja Fir, vodja projektov v Centru Rog.

7. člen

Uporabnik programa je dolžan obvestiti upravljavca o vsaki spremembi, ki vpliva na pogodbeno razmerje, v roku 5 dni od dneva nastanka spremembe.

Uporabnik programa je dolžan uporabljati in vzdrževati skupni delovni prostor (coworking) Mladi Rog kot dober gospodar in v skladu z vsakokrat veljavnim hišnim redom upravljavca.

Uporabnik programa s podpisom te pogodbe potrjuje, da je seznanjen s hišnim redom Centra Rog v Ljubljani, ki mu je bil izročen ob podpisu te pogodbe. Center Rog pa se obvezuje, da bo uporabnika programa pravočasno obveščal o vseh spremembah hišnega reda in mu jih posredoval v pisni obliki. Kršitev določb hišnega reda pomeni podlago za takojšnjo odpoved te pogodbe.

Center Rog ima pravico kadarkoli preveriti, ali uporabnik programa uporablja skupni delovni prostor skladno s to pogodbo.

Center Rog ima pravico, da kadarkoli vstopa v skupni delovni prostor za preveritev pravilne uporabe prostora in stanje le-tega in izvršuje upravičenja, ki mu jih nalagajo veljavni predpisi (npr. investicijsko vzdrževanje, izvedba popravil in morebitnih drugih posegov, ki bremenijo lastnika oziroma upravljavca, ….).

Uporabnik programa je dolžan popraviti oz. povrniti vso škodo, ki jo v skupnem delovnem prostoru (coworking) Mladi Rog in na skupnih prostorih, delih, objektih in napravah stavbe ter na pripadajočem zemljišču, kjer se nahaja prostor, povzroči uporabnik programa sam ali ki nastane v zvezi z opravljanjem uporabnikove dejavnosti.

Uporabnik programa je dolžan povrniti škodo v roku 30 dni od dneva, ko je škoda zapisniško ugotovljena.

Uporabnik programa ne sme zastirati steklenih površin z zavesami ali drugimi netransparentnimi materiali, ki niso bili že originalno predvideni kot oprema skupnega delovnega prostora (coworking) Mladi Rog.

Uporabnik programa je dolžan skrbeti za čistočo zunanjih in notranjih površin skupnega delovnega prostora (coworking) Mladi Rog.

9. člen

Ta pogodba je sklenjena za določen čas in sicer od .......... do .............

Najpozneje na dan preteka veljavnosti te pogodbe je uporabnik programa dolžan opraviti primopredajo prostora z Centrom Rog, izročiti vse ključe in zapustiti skupni delovni prostor (coworking) Mladi Rog, prost oseb in stvari ter v takem stanju, kot ga je prejel.

10. člen

Ta pogodba lahko preneha pred potekom časa, za katerega je sklenjena:

* na podlagi sporazuma vseh pogodbenih strank;
* na podlagi odpovedi katerekoli pogodbene stranke.

11. člen

V primeru sporazumnega prenehanja te pogodbe je uporabnik programa dolžan skupni delovni prostor (coworking) Mladi Rog, prost oseb in stvari, izročiti v posest Centru Rog v roku, ki ga pogodbene stranke sporazumno določijo.

12. člen

Vsak pogodbena stranka lahko kadarkoli in brez razloga, pisno s priporočeno pošiljko s povratnico, odpove to pogodbo z enomesečnim odpovednim rokom.

13. člen

Center Rog lahko odpove to pogodbo brez odpovednega roka v naslednjih primerih:

* če uporabnik programa ne začne uporabljati skupnega delovnega prostora (coworking) Mladi Rog, kot je to določeno s to pogodbo;
* če uporabnik programa preneha izvajati projekt, za izvajanje katere mu je bil dan skupni delovni prostor v souporabo;
* če uporabnik programa tudi po opominu Centra Rog souporablja prostor v nasprotju s to pogodbo ali ga uporablja brez potrebne skrbnosti, tako da se dela občutnejša škoda;
* če uporabnik programa ne želi podpisati nove pogodbe ali dodatka k tej pogodbi zaradi uskladitve z dejansko souporabo prostora oziroma z dejanskim stanjem;
* če uporabnik programa krši določila hišnega reda;
* če uporabnik programa kako drugače krši določila te pogodbe.

V primerih odpovedi pogodbe zaradi razlogov iz prejšnjega odstavka je uporabnik programa dolžan izročiti skupni delovni prostor (coworking) Mladi Rog, prost oseb in stvari, v posest Centru Rog najkasneje v roku 8 dni po odpovedi pogodbe.

14. člen

Če uporabnik po prenehanju te pogodbe zamudi z izročitvijo skupnega delovnega prostora (coworking) Mladi Rog je dolžan nositi vse posledice nepravočasne vrnitve skupnega delovnega prostora (coworking) Mladi Rog, vključno s škodo, ki bi upravljavcu nastala zaradi nepravočasne predaje prostora.

Nespoštovanje določb tega člena s strani uporabnika programa ima za posledico poleg povračila stroškov in škode iz prvega in drugega odstavka tega člena tudi, da uporabnik ne more uspešno kandidirati na nadaljnjih razpisih za oddajo prostora v brezplačno uporabo pri Centru Rog oziroma pri katerih koli razpisih, ki jih razpisuje MOL ali javni zavodi, kateri ustanovitelj je MOL.

15. člen

Uporabnik programa ohrani na delu moralne avtorske pravice, ki bodo realizirane z dosledno navedbo njegovega imena v vseh informativnih in promocijskih materialih. Uporabnik programa ima pravico, da se upre vsaki skazitvi, okrnitvi ali drugačni spremembi svojega dela ali imena, ki bi nastala brez njegovega privoljenja.

Center Rog si pridržuje pravico do fotografiranja, snemanja, reproduciranja in dajanja na voljo javnosti vseh postopkov dela in ustvarjenih produktov ter materialov, ki bodo nastali na prototipih in končnih produktih, ki jih bo uporabnik ustvaril v obdobju programa Mladi Rog. Uporabnik se zavezuje na Center Rog prenesti materialne avtorske pravice reproduciranja in dajanja na voljo javnosti navedenih promocijskih, komunikacijskih in informativnih materialov brez posebnega nadomestila, krajevno in časovno neomejeno.

16. člen

Uporabnik programa je dolžan izvajati promocijo lastnega projekta preko lastnih promocijskih kanalov oz. družbenih omrežij. Pri izvajanju promocije je uporabnik programa dolžan navesti naslednje besedilo: *»Ob podpori javnega zavoda Center Rog – program Mladi Rog 2023/2024.«*

17. člen

Pogodbeni stranki se obvezujeta, da bosta dosledno spoštovali določila o poslovni skrivnosti in kot take varovali vse podatke, ki jih bosta prejeli v medsebojnem sodelovanju.

Določba iz prejšnjega odstavka ne velja za dokumente, ki predstavljajo informacije javnega značaja.

Uporabnik programa je dolžan varovati osebne podatke, s katerimi se seznani in/ali nadaljnje obdeluje v okviru obveznosti po tej pogodbi, skladno z evropskimi in nacionalnimi predpisi, ki urejajo področje varstva osebnih podatkov.

Center Rog ima pravico osebne podatke uporabnika programa zbirati, obdelovati in tretjim osebam posredovati samo če je to skladno z zakonodajo s področja varstva osebnih podatkov ali drugim zakonom.

S podpisom te pogodbe daje uporabnik programa soglasje za zbiranje, hrambo in obdelavo ter uporabo osebnih podatkov skladno namenom ter prijavno dokumentacijo.

18. člen

Ta pogodba je nična v primeru, da je kdo v imenu ali na račun uporabnika programa predstavniku, zastopniku ali posredniku oziroma javnemu uslužbencu Centra Rog obljubil, ponudil ali dal kakšno nedovoljeno korist za:

- pridobitev posla iz te pogodbe ali

- sklenitev te pogodbe pod ugodnejšimi pogoji ali

- opustitev dolžnega nadzora nad izvajanjem pogodbenih obveznosti ali

- drugo ravnanje ali opustitev, s katerim je Centru Rog povzročena škoda ali je omogočena pridobitev nedovoljene koristi predstavniku, zastopniku ali posredniku oziroma javnemu uslužbencu Centra Rog, uporabniku programa ali njegovemu predstavniku, zastopniku ali posredniku.

Center Rog bo na podlagi svojih ugotovitev o domnevnem obstoju dejanskega stanja iz prvega odstavka tega člena obvestil Komisijo za preprečevanje korupcije ali druge organe in glede njegovega domnevnega nastanka pričel z ugotavljanjem pogojev ničnosti te pogodbe oziroma z drugimi ukrepi v skladu s predpisi Republike Slovenije.

19. člen

Vse spremembe in dopolnitve te pogodbe se dogovorijo v obliki pisnih dodatkov k tej pogodbi.

20. člen

Center Rog in uporabnik se dogovorita, da sta za izvajanje te pogodbe odgovorna naslednja skrbnika pogodbe:

- na strani Centra Rog: Alja Fir, e-mail: alja.fir@center-rog.si.

- na strani uporabnika programa: ......................................

V primeru spremembe skrbnika mora Center Rog pisno obvestiti uporabnika programa v roku 15 dni od dneva nastale spremembe.

21. člen

Morebitne spore iz te pogodbe, bodo pogodbene stranke poskušale rešiti sporazumno, če pa to ne bo mogoče, bo o sporih odločalo stvarno pristojno sodišče v Ljubljani.

22. člen

Pogodba je sklenjena z dnem podpisa vseh pogodbenih strank.

23. člen

Ta pogodba je sestavljena v treh enakih izvodih, od katerih prejme uporabnik programa en izvod, Center Rog pa dva izvoda.

|  |  |
| --- | --- |
|  |  |
|  |  |
| Datum:  | Datum: .................. |
|  | Številka pogodbe: ............... |
|  |  |
| **UPORABNIK PROGRAMA** | **UPRAVLJAVEC** |
|  | Javni zavod Center Rog |
| ...........................  | Direktorica, Renata Zamida |
| **ZAKONITI ZASTOPNIK OZ. SKRBNIK**(v primeru mladoletnosti uporabnika programa) |
|  |
| ...........................  |